Page:Gems of Tannahill's songs, &c. &c..pdf/21

 21 LANGSYN BESIDE THE WOODLAND BURN. Langsyn' beside the woodland burn, Amang the broom sae yellow, I leaned me 'neath the milk-white thorn, On Nature's mossy pillow; Around my seat the flowers were strewed, That frae the wild wood I had pu'd, To weave mysel' a simmer snood, To pleasure my dear fellow. I twined the woodbine round the rose, Its richer hues to mellow, Green sprigs of fragrant birk I choose To bush the sedge sae yellow. The craw flower blue, and meadow pink, I wove in primrose braided link, But little, little did I think, I should have wove the willow. My bonnie lad was forced afar, Tossed on the raging billow, Perhaps he's fa’n in bludie war, Or wrecked on rocky shallow; Yet, aye I hope for his return, As round our wonted haunts I mourn, And aften by the woodland burn, I pu' the weeping willow.

MOLLY, MY DEAR. The harvest is o'er, and the lads are so funny, Their hearts lined with love and their pockets with money; From mornin' till night, 'tis " My jewel, my honey, Och! go to the North with me, Molly, my dear."